Video: Her oplades en Tesla – med pedalkraft

De er gale, de finner. I tv-programmet Ennätys Tehdas undersøges det, hvor meget energi det kræver at oplade en Tesla Model X – ved hjælp af ni professionelle cyklister.

Eksperimentet varede i 20 minutter og i løbet af den tid lykkedes det for pedaltramperne at knokle bare to kilometers rækkevidde ind i Teslaens enorme batteri. Altså omkring 1 kilometer per ti minutters cyklen.

Antager vi, at bilen i studiet er en Tesla Model X Long Range, der kan køre 507 kilometer på en opladning, vil det altså kræve ni cyklister, der tramper kontinuerligt i pedalerne i knapt 85 timer – eller næsten fire dage – for at oplade bilen helt. I hvert fald hvis man indregner eventuelt opladningstab.

”Eksperimentet” er naturligvis gas, men den giver alligevel et ret godt nys om, hvor meget energi en stor og tung elbil kræver. Se hele videoen herunder:

Den tyske pendant til FDM, organisationen ADAC har for nyligt udgivet en liste over de mest energieffektive elbiler på markedet – og hvor meget hver enkelt model har i opladningstab. Den liste kan du se her.

Video: Her oplades en Tesla – med pedalkraft